## Metrovalencia reforça el servici amb motiu del partit de lliga entre el València CF i el Real Oviedo

*** Les estacions més pròximes a Mestalla són Aragó, Facultats i Alameda, per les quals circulen trens de les línies 3, 5, 7 i 9
* Els trens i tramvies addicionals circularan després de la fi del partit a partir de les 23:00 hores**

Ferrocarrils de la Generalitat Valenciana (FGV) facilitarà el dilluns 29 de setembre servicis addicionals amb motiu del partit que disputen, a partir de les 21:00 hores en l’estadi de Mestalla, València CF i Real Oviedo, corresponent a la sèptima jornada de lliga.

Metrovalencia ha previst reforçar els servicis de les línies 1, 2, 3, 4, 5, 6, 7 i 10 amb la incorporació de metros i tramvies addicionals després de la fi del partit, a partir de les 23:00 hores.

Des de l’estació d’Aragó, la més pròxima a l’estadi de Mestalla, s’ha previst la circulació de trens una vegada finalitzat el partit, en la línia  5, en direcció a Marítim i cap a Aeroport, amb possibilitat d’enllaçar amb les línies 1 i 2 en Àngel Guimerà, i en línia 7 en direcció a València Sud.

Des d’Aragó es pot arribar a l’estació d’Alameda que connecta, al seu torn, amb l’estació de Facultats i la resta de la xarxa.

En Facultats hi haurà servicis a partir de les 23:00 hores cap a Rafelbunyol i cap a Aeroport, amb possibilitat d’enllaçar amb les línies 1 i 2 en Àngel Guimerà.

Els transbords en l’estació d’Àngel Guimerà possibilitaran els desplaçaments en la línia 1 fins a València Sud i cap a Seminari. En la mateixa estació, però en la línia 2, hi haurà un tren en direcció a Paterna.

Quant al tramvia, des de la parada de Benimaclet fins a la de Doctor Lluch, en la línia 4, s’han programat circulacions addicionals també a partir de les 23:00 hores direcció Doctor Lluch.

La línia 10 se suma als servicis especials pel futbol i un tramvia eixirà de l’estació d’Alacant en direcció a Natzaret a les 23:25 hores.

Els horaris es poden consultar en la pàgina web www.metrovalencia.es i en el telèfon gratuït d’informació d’Atenció al Client 900 46 10 46, així com en l’app oficial.

Fecha: 28/09/2025